Jodkrantes luterāņu baznīca

Jodkrantes luterāņu baznīca (lietuviešu: Juodkrantės evangelikų liuteronų bažnyčia) ir 1885. gadā uzcelts Lietuvas evaņģēliski luteriskās baznīcas dievnams, kas atrodas Lietuvas rietumos, Kuršu kāpā, Neringas pilsētas Jodkrantes daļā. Baznīca ir reģiona nozīmes Lietuvas valsts kultūras piemineklis (unikālais kods — 16009). Baznīcu izmanto arī katoļu draudze. Pirmā koka baznīca tika uzcelta no 1770. līdz 1780. gadam. 1878. gada Jāņos baznīcu iznīcināja ugunsgrēks. 1885. gadā pēc ievērojamā vācu arhitekta Frīdriha Augusta Štīlera (Friedrich August Stüler, 1800-1865) projekta tika uzcelta jauna ķieģeļu baznīca. Vēl 18. gadsimtā lielākā daļa draudzes locekļu bija kursenieki vai lietuvieši, tāpēc dievkalpojumi notika lietuviski, tomēr 1920. gadā to bija tikai 50 no 367 iedzīvotājiem. Pēc Otrā pasaules kara baznīca tika slēgta. 1976. gadā pamesto baznīcu atjaunoja, bet telpās ierīkoja miniatūru muzeju. 1988. gadā baznīca atgriezta luterāņiem, bet kopš 1989. gada to īrē katoļi. Galerija Ārējās saites Vikikrātuvē par šo tēmu ir pieejami multivides faili. Skatīt: Jodkrantes luterāņu baznīca. Ieraksts Lietuvas kultūras vērtību reģistrā